Нуакшот
Нуакшо̀т () е столицата на Мавритания. Градът се намира в западната част на страната, на брега на Атлантическия океан. Названието на града в превод от берберски език означава „място, където духа вятър“.

Населението на Нуакшот се оценява на около 1 милион души. До 1958 г. градът е малко рибарско селище, което преживява огромно разрастване след деколонизацията. През 1962 г. Нуакшот е обявен за столица на Мавритания.

Поради силно засушаване на пустинята броят на жителите на града се увеличава драстично през 1970-те години. Това води от своя страна до сериозни проблеми във връзка с водоснабдяването на града.

Край града има международно летище, морско пристанище. Развити са хранителната и дървообработваща промишленост.

Любопитно е да се види музеят в Нуакшот, както и пристанището на града с рибния пазар.

Побратимени градове 
  Аман, Йордания
  Мадрид, Испания
  Джибути, Джибути
  Тусон, Аризона, САЩ
  Ланджоу, Китай

Столици в Африка
Градове в Мавритания
Административно деление на Мавритания